CENTEL บวกคึกเกือบ4% ชี้เก็งฯครม.ไฟเขียวลดหย่อนภาษีท่องเที่ยวเมืองรองวันนี้
CENTEL บวกคึกเกือบ4% ชี้เก็งฯครม.ไฟเขียวลดหย่อนภาษีท่องเที่ยวเมืองรองวันนี้ โดย ณ เวลา 11.31 น. อยู่ที่ระดับ 56.25 บาท บวก 2.00 บาท หรือ 3.69% ด้วยมูลค่าซื้อขาย 147.44 ล้านบาท
26 ธ.ค. 2560

ผู้สื่อข่าวรายงานว่า บริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 11.31 น. อยู่ที่ระดับ 56.25 บาท บวก 2.00 บาท หรือ 3.69% ด้วยมูลค่าซื้อขาย 147.44 ล้านบาท

บล.เอเซีย พลัส ระบุในบทวิเคราะห์วันนี้(26 ธ.ค.) ว่ากรมสรรพากรเตรียมเสนอที่ประชุมครม.วันนี้(26 ธ.ค.) เพื่อเห็นชอบมาตรการภาษีสนับสนุนการท่องเที่ยวเมืองรอง โดยสามารถนำค่าใช้จ่าย เช่น ค่าที่พัก ค่าอาหาร ค่าซื้อสินค้าโอท็อป เป็นต้น มาหักลดหย่อนภาษีไม่เกิน 15,000 บาท สำหรับระยะเวลา 1 ปี เริ่มตั้งแต่ 1 ม.ค. – 31 ธ.ค.2561 โดยจะใช้เพียงใบเสร็จรับเงินจากผู้ประกอบการที่ไปรับบริหารหรือซื้อสินค้าเป็นหลักฐานเท่านั้น
เป็นปัจจัยบวกต่อกลุ่มท่องเที่ยวและโรงแรม เนื่องจากจะช่วยผลักดันให้เกิดการท่องเที่ยวในประเทศมากขึ้น โดยเฉพาะในหัวเมืองรอง ซึ่งคงต้องรอประกาศความชัดเจนอีกครั้งว่าจังหวัดใด หัวเมืองใด ที่จะเข้าเกณฑ์ได้รับสิทธิลดหย่อนภาษีได้บ้าง
อย่างไรก็ดีเชื่อว่ามาตรการดังกล่าวน่าจะสร้างแรงเก็งกำไรให้กับหุ้นกลุ่มโรงแรมทั้ง ERW ([email protected]), MINT ([email protected]) และ CENTEL ([email protected])
 
โดยมองว่า ERW ได้รับประโยชน์มากสุด เนื่องจากมีสัดส่วนรายได้เกือบทั้งหมดจากธุรกิจโรงแรมในประเทศ อีกทั้งมีความหลากหลายของระดับโรงแรมตั้งแต่ Luxury จนถึง Budget และการกระจายตัวของโรงแรมมีทั้งในแหล่งท่องเที่ยวสำคัญ และหัวเมืองในจังหวัดต่าง ๆ โดยเฉพาะกลุ่มโรงแรม HOP INN ณ สิ้น 3Q60 มีถึง 28 แห่ง รวม 2,186 ห้อง (จากพอร์ตโรงแรมทั้งหมด 48 แห่ง รวม 6,999 ห้อง) ซึ่งส่วนใหญ่ตั้งอยู่ในหัวเมืองรองเป็นหลัก อย่างไรก็ตามด้วยราคาหุ้น ERW เหลือ upside 7% ดังนั้นในการเข้าลงทุน ควรหาจังหวะเมื่อราคาอ่อนตัวลงมา
บล.เอเชีย เวลท์ ระบุในบทวิเคราะห์วันนี้(26 ธ.ค.) ว่า จำนวนนักท่องเที่ยวต่างชาติเดือน พ.ย. เพิ่มขึ้น 23.2% เทียบช่วงเดียวกันของปีก่อน อยู่ที่ 3 ล้านคน ขณะที่ จำนวนนักท่องเที่ยวในช่วง 11 เดือนแรกปี 60 อยู่ที่ 31.85 ล้านคน เพิ่มขึ้น 8.1% เทียบช่วงเดียวกันของปีก่อน กระทรวงท่องเที่ยวและกีฬาคาดจำนวนนักท่องเที่ยวต่างชาติปี 60 จะเพิ่มขึ้น 9% เทียบช่วงเดียวกันของปีก่อน อยู่ที่ 35.4 ล้านคน (ความเห็น: คาดเป็นปัจจัยบวกต่อกลุ่มท่องเที่ยว ได้แก่ AOT ERW MINT และ CENTEL